Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 2 Pv 318/12/6613	Žiar nad Hronom, 29.10.2013
EEČ : 2-52-165-2013

U Z N E S E N I E

Trestná vec:	obvinený XXXXX  
Prečin:	pytliactvo podľa § 310 odsek 1, odsek 2 písm. c) Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 26.9.2012, spisová značka 2 Pv 318/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 25. 05. 2012 asi o 17.50 h na vodnej nádrži zvanej Tajch, v katastri mesta Nová Baňa, okres Žarnovica, evidovanej pod číslom 3-5830-1 ako kaprová voda, ako člen Slovenského rybárskeho zväzu - Miestna organizácia Nová Baňa s platným povolením na rybolov mal nahodené 2 udice s návnadou v úmysle uloviť ryby, pričom doba lovu na kaprových vodách, teda aj na tejto nádrži, je od 01. 06. daného roku do 15. 03. nasledujúceho roku. 

Uznesením prokurátora Okresnej prokuratúry Žiar nad Hronom zo dňa 26.9.2012, spisová značka 2 Pv 318/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv 318/12 zo dňa 26. 09. 2012, právoplatného 06. 10. 2012, bolo proti obv. XXXXX trestné stíhanie za prečin pytliactva podľa § 310 odsek 1, odsek 2 písm. c) Trestného zákona podmienečne zastavené podľa § 216 ods. 1 Tr. por. Zároveň mu bola určená skúšobná doba v trvaní 12 mesiacov.

	Po uplynutí určenej skúšobnej doby boli na obvineného vyžiadané správy, z ktorých vyplýva, že počas tejto doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Vladimír Smutka
prokurátor